nibzard/narodne-novine-full-text-markdown huggingface dataset:
## Rješenje o imenovanju ravnatelja Uprave za imovinskopravne poslove u Ministarstvu pravosuđa

### NN 115/1993 (27.12.1993.), Rješenje o imenovanju ravnatelja Uprave za imovinskopravne poslove u Ministarstvu pravosuđa

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 44.
stavka 2. Zakona o sustavu državne uprave ("Narodne novine",
broj 75/93), Vlada Republike Hrvatske je na sjednici 2o prosinca 1993.
godine donijela

## RJEŠENJE

### o imenovanju ravnatelja Uprave za imovinskopravne poslove u Ministarstvu pravosuđa

Imenuje se JOSIP VRESK ravnateljem Uprave za imovinskopravne poslove
u Ministarstvu pravosuđa.

Klasa:080-02/93-04/80

Urbroj : 50304/2-93-01

Zagreb, 20. prosinca 1993.

Predsjednik

**Nikica Valentić, v. r.**

Rješenje, NN 115/1993-2211
## Rješenje o imenovanju savjetnika potpredsjednika Vlade Republike Hrvatske

### NN 115/1993 (27.12.1993.), Rješenje o imenovanju savjetnika potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92 i 55/92) i članka 8.
stavka 2. Uredbe o Stručnoj službi Vlade Republike Hrvatske ("Narodne
novine", broj 52/90), Vlada Republike Hrvatske je na sjednici 20.
prosinca 1993. godine donijela

## RJEŠENJE

### o imenovanju savjetnika potpredsjednika Vlade Republike Hrvatske

lmenuje se dr. VLADO MARKOVAC savjetnikom potpredsjednika Vlade Republike
Hrvatske.

Klasa:080-02/93-04/81

Urbroj : 50304/2-93-01

Zagreb 20. prosinca 1993.

Predsjednik

**Nikica Valentić, v. r.**

Rješenje, NN 115/1993-2212
## Odluka o uvjetima pod kojima se može odobriti naplata potraživanja iz inozemstva u netransferabilnoj valuti

### NN 115/1993 (27.12.1993.), Odluka o uvjetima pod kojima se može odobriti naplata potraživanja iz inozemstva u netransferabilnoj valuti

# NARODNA BANKA HRVATSKE

Na temelju članka 44. stavak 4. Zakona o osnovama deviznog sustava deviznog
poslovanja i prometu zlata ("Narodne novine", br. 91A/93), te
članka 67. stavak 1. Točka 23.) Zakona o Narodnoj banci Hrvatske ("Narodne
novine", br 74/92, 26/93 i 79/93), Savjet Narodne banke Hrvatske na
sjednici održanoj 22. prosinca 1993. godine donio je

## ODLUKU

### o uvjetima pod kojima se može odobriti naplata potraživanja iz inozemstva u netransferabilnoj valuti

I.

Narodna banka Hrvatske može domaćoj pravnoj osobi, koja izvodi investicijske
radove u inozemstvu, dati odobrenje da dio potraživanja od izvođenja tih
radova naplati u domicilnoj valuti, koja se po propisu odnosne zemlje ne
može transferirati (u daljnjem tekstu: netransferabilna valuta), pod uvjetom
da je propisom te zemlje ili raspisanom licitacijom ili tenderskom dokumentacijom
takav uvjet predviđen. Odobrenje iz stavka 1. ove točke daje se temeljem
obrazloženog zahtjeva domaće pravne osobe, uz koji se podnosi izvod iz
propisa odnosne zemlje, izvod iz raspisane licitacije iIi izvod iz tenderske
dokumentacije.

II.

Narodna banka Hrvatske može iznimno, dati odobrenje domaćoj pravnoj
osobi da dio potraživanja po osnovi pruženih usluga u međunarodnom robnom
i putničkom prometu naplati u netransferabilnoj valuti uz podnošenje isprava
kojima se dokazuje opravdanost naplate i mogućnost utroška netransferabilne
valute.

III.

Domaća pravna osoba može neutrošenu netransferabilnu valutu stečenu
pod uvjetima iz ove odluke prodati drugoj domaćoj pravnoj osobi.

IV.

Ako je s određenom zemljom sklopljen platni sporazum o plaćanju u domicilnoj
valuti koja se po propisima te zemlje ne može transferirati, domaće pravne
osobe mogu potraživanja u inozemstvu naplatiti u odnosnoj domicilnoj valuti
u skladu sa sklopljenim platnim sporazumom. Potraživanja u domicilnoj valuti
iz ove točke koriste se sukladno sklopljenom platnom sporazumu.

V.

Ova odluka stupa na snagu danom objave u "Narodnim novinama".

O. br. 198/93

Zagreb, 22. prosinca 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 115/1993-2216
## Odluka o uvjetima uz koje domaće pravne osobe mogu izvršiti prijeboj dugovanja i potraživanja s inozemstvom

### NN 115/1993 (27.12.1993.), Odluka o uvjetima uz koje domaće pravne osobe mogu izvršiti prijeboj dugovanja i potraživanja s inozemstvom

# NARODNA BANKA HRVATSKE

Na temelju članka 44. stavak 4. Zakona o osnovama deviznog sustava,
deviznog poslovanja i prometu zlata ("Narodne novine" br. 91A/93)
i članka 67. stavak 1. točka 23) Zakona o Narodnoj banci Hrvatske ("Narodne
novine" br. 74/92, 26/93 i 79/93) Savjet Narodne banke Hrvatske na
sjednici održanoj 22. prosinca 1993. donio je

## ODLUKU

### o uvjetima uz koje domaće pravne osobe mogu izvršiti prijeboj dugovanja i potraživanja s inozemstvom

I.

Narodna banka Hrvatske odobrit će domaćoj pravnoj osobi da potraživanje
iz inozemstva naplati prijebojem s dugovanjem u inozemstvu, uz uvjet da
je nastupila nemogućnost ili znatno otežanje naplate iz inozemstva ili
ako to priroda posla zahtijeva. Smatrat će se da postoji opravdani interes
za izdavanje odobrenja iz stavka 1. ove točke:

1. ako je nakon obavljenog izvoza robe i usluga u zemlji kupca robe
uveden embargo plaćanja, izvršen državni udar, izbio rat ili nastale elementarne
nepogode (potres, poplava, požar) ili drugi događaj uzrokovan višom silom;

2. ako se radi o zemlji s otežanim uvjetima naplaćivanja;

3. ako je pokrenut postupak prisilne uprave odnosno stečaja domaće pravne
osobe ili strane tvrtke, što se dokazuje rješenjem nadležnog suda i objavom
u "Narodnim novinama" odnosno potvrdom diplomatskog ili konzularnog
predstavništva Republike Hrvatske u dotičnoj zemlji;

4. ako se radi o troškovima u inozemstvu nastalim pružanjem usluga u
međunarodnom prometu robe i usluga;

5. ako se naplata iz inozemstva nije mogla izvršiti putem banaka.

II.

Zahtjev za prijeboj potraživanja i dugovanja s inozemstvom podnosi izvoznik.
U zahtjevu za odobrenje moraju se navesti razlozi i pružiti dokazi zbog
kojih se potraživanje iz inozemstva ne može naplatiti putem banaka. Uz
zahtjev se prilaže i izvozno uvozna carinska dokumentacija, fakture i ostale
isprave, ako se radi o izvozu i uvozu usluga. Uz zahtjev se prilaže i suglasnost
stranog partnera za prijeboj potraživanja i dugovanja.

III.

Odobrenje za prijeboj dugovanja i potraživanja s inozemstvom izdat će
se i ako u prijeboju sudjeluje više domaćih ili stranih tvrtki, koje su
se suglasile sa prijebojem potraživanja s dugovanjem.

IV.

Ova odluka stupa na snagu danom objave u "Narodnim novinama".

O.br. 199/93

Zagreb, 22. prosinca 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 115/1993-2217
## Odluka o provođenju odredbe članka 58. stavak 1. Zakona o bankama i štedionicama

### NN 115/1993 (27.12.1993.), Odluka o provođenju odredbe članka 58. stavak 1. Zakona o bankama i štedionicama

# NARODNA BANKA HRVATSKE

Na temelju članka 58. stavak 1. Zakona o bankama i štedionicama ("Narodne
novine", br. 94/93.) i članka 67. stavak 1. točka 23. Zakona o Narodnoj
banci Hrvatske ("Narodne novine", broj 74/92, 26/93. i 79/93.),
Savjet Narodne banke Hrvatske donosi

## ODLUKU

### o provođenju odredbe članka 58. stavak 1. Zakona o bankama i štedionicama

1. Banka osnovana po Zakonu o bankama i drugim financijskim organizacijama
("Narodne novine", broj 53/91 ) dužna je postupno uskladiti svoje
poslovanje s uvjetima poslovanja propisanim u članku 20. do 24. Zakona
o bankama i štedionicama (u daljnjem tekstu Zakon), na način i u rokovima
koji su utvrđeni ovom odlukom.

2. Banka je dužna sačiniti prvo izvješće o ostvarenim pokazateljima
poslovanja iz članka 20. do 24. Zakona, sa stanjem na dan 31. prosinca
1993. godine i na propisanim obrascima dostaviti Narodnoj banci Hrvatske
u roku 5 dana nakon isteka roka za podnošenje godišnjeg obračuna.

3. Iskazana prekoračenja propisanih uvjeta poslovanja koji su utvrđeni
odredbama članka 20., 21., i 24. Zakona, banka je dužna postepeno uskladiti
na slijedeći način i u slijedećim rokovima: 1) sa stanjem na dan 30. lipnja
1994, godine, banka je dužna prekoraćenje utvrđeno po odredbi točke 2.
ove odluke smanjiti za 35%, 2) sa stanjem na dan 30. rujna 1994. godine,
banka je dužna prekoračenje utvrđeno po odredbi točke 2. ove odluke smanjiti
za 70%, 3) sa stanjem na dan 31. prosinca 1994. godine banka je dužna svoje
poslovanje uskladiti s propisanim uvjetima iz članka 20., 21. i 24. Zakona.

4. Radi praćenja provedbe odredaba ove odluke, banka je dužna o ostvarenim
pokazateljima poslovanja iz članka 20. do 24. Zakona, dostavljati tromjesečne
izvještaje Narodnoj banci Hrvatske 30 dana od isteka tromjesečja odnosno
5 dana nakon isteka roka za podnošenje godišnjeg obračuna.

5. Ova odluka stupa na snagu danom objave u "Narodnim novinama".

O. br. 203/93.

Zagreb, 22. prosinca 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 115/1993-2221
## Popis sredstava za zaštitu bilja za koja vrijedi dozvola za stavljanje u promet i za koja je istekla dozvola za stavljanje u promet u Republici Hrvatskoj

### NN 115/1993 (27.12.1993.), Popis sredstava za zaštitu bilja za koja vrijedi dozvola za stavljanje u promet i za koja je istekla dozvola za stavljanje u promet u Republici Hrvatskoj

# NARODNA BANKA HRVATSKE

Na temelju članka 39. Zakona o zaštiti bilja od bolesti i štetočina
koje ugrožavaju cijelu zemlju ("Narodne novine", br. 53/91 i
26/93). ministar poljoprivrede i šumarstva objavljuje

## POPIS

### sredstava za zaštitu bilja za koja vrijedi dozvola za stavljanje u promet i za koja je istekla dozvola za stavljanje u promet u Republici Hrvatskoj

1. Ministarstvo poljoprivrede i šumarstva utvrduje da na dan 30. studenoga
1993. vrijede dozvole za stavljanje u promet u Republici Hrvatskoj za sljedeća
sredstva za zaštilu bilja

Klasa:320-20/93-0l/285

Urbroj : 525-02-93-1

Zagreb, 2. prosinca l993.

Ministar poljoprivrede i šumarstva

**Ivan Tarnaj, dipl. ing., v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 115/1993-2222
## Odluka o razrješenju dužnosti izvanrednog iopunomoćenog veleposlanika Republike Hrvatske u Republici Austriji

### NN 116/1993 (30.12.1993.), Odluka o razrješenju dužnosti izvanrednog iopunomoćenog veleposlanika Republike Hrvatske u Republici Austriji

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br. 53/91) donosim

## ODLUKU

kojom razrješujem dr. IVANA BRNELIĆA dužnosti izvanrednog i opunomoćenog
veleposlanika Republike Hrvatske u Republici Austriji, s danom 15. ožujka
1994. godine.

BROJ : PA5-41/ 1-93

Zagreb, 21. prosinca 1993.

Predsjednik Republike Hrvatske

**dr. Franjo Tuđman, v. r.**

Odluka, NN 116/1993-2224
## Odluka o postavljanju dr. MILANA RAMLJAKA zaizvanrednog i opunomoćenog veleposlanika Republike Hrvatske u RepubliciAustriji

### NN 116/1993 (30.12.1993.), Odluka o postavljanju dr. MILANA RAMLJAKA zaizvanrednog i opunomoćenog veleposlanika Republike Hrvatske u RepubliciAustriji

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br. 53/91) donosim

## ODLUKU

kojom postavljam dr. MILANA RAMLJAKA za izvanrednog i opunomoćenog veleposlanika
Republike Hrvatske u Republici Austriji, s danom 15. ožujka 1994. godine

Broj : PA5-42/ 1-93

Zagreb, 21. prosinca l993.

Predsjednik Republike Hrvatske

Odluka, NN 116/1993-2225
## Odluka o postavljanju izvanrednog i opunomoćenogveleposlanika Republike Hrvatske u Republici Moldovi

### NN 116/1993 (30.12.1993.), Odluka o postavljanju izvanrednog i opunomoćenogveleposlanika Republike Hrvatske u Republici Moldovi

# PREDSJENIK REPUBLIKE HRVATSKE

Na temelju članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine", br. 53/91) donosim

## ODLUKU

kojom postavljam gospodina NIKOLU DEBELIĆA, veleposlanika Republike
Hrvatske u Republici Rumunjskoj, za izvanrednog i opunomoćenog veleposlanika
Republike Hrvatske u Republici Moldovi, sa sjedištem u Bukureštu.

Broj : PA5-28/2-93

Zagreb, 21. prosinca 1993.

Predsjednik Republike Hrvatske

**dr. Franjo Tudman, v. r.**

Odluka, NN 116/1993-2226
## Odluka o imenovanju posebnog savjetnika predsjednikaRepublike i veleposlanika u Ministarstvu vanjskih poslova za humanitarnapitanja

### NN 116/1993 (30.12.1993.), Odluka o imenovanju posebnog savjetnika predsjednikaRepublike i veleposlanika u Ministarstvu vanjskih poslova za humanitarnapitanja

# PREDSJEDNIK REPUBLIKE HRVATSKE

Na temelju članka 106. i članka 99. stavka 2. Ustava Republike Hrvatske,
te članka 15. Zakona o inozemnim poslovima("Narodne novine",
br. 53/91) donosim

## ODLUKU

### o imenovanju posebnog savjetnika predsjednika Republike i veleposlanika u Ministarstvu vanjskih poslova za humanitarna pitanja

Dr. SLOBODAN LANG imenuje se posebnim savjetnikom predsjednika Republike
i veleposlanikom u Ministarstvu vanjskih poslova Republike Hrvatske za
humanitarna pitanja. Ova odluka stupa na snagu danom donošenja.

Broj : PA8-124/ 1-93.

Zagreb. 27. prosinca 1993.

Predsjednik Republike Hrvatske

**dr. Franjo Tudman, v. r.**

Odluka, NN 116/1993-2227
## Odluka kojom se Povelja Republike Hrvatskedodjeljuje humanitarnom pothvatu Bijeli put za Novu Bilu I Bosnu Srebrenu

### NN 116/1993 (30.12.1993.), Odluka kojom se Povelja Republike Hrvatskedodjeljuje humanitarnom pothvatu Bijeli put za Novu Bilu I Bosnu Srebrenu

# VLADA REPUBLIKE HRVATSKE

Na temelju članka 98. alineja 6. Ustava Republike Hrvatske, te članka
29. Zakona o odlikovanjima i priznanjima Republike Hrvatske ("Narodne
novine", broj 33. od 12. lipnja 1992.) donosim

## ODLUKU

kojom se Povelja Republike Hrvatske dodjeljuje

HUMANITARNOM POTHVATU BIJELI PUT ZA NOVU BILU I BOSNU SREBRENU

za plemenitost, požrtvovanje i hrabrost koje su pokazali prigodom dopreme
humanitarne pomoći pučanstvu Lašvanske doline.

Broj : PA2-7/ 1-93.

Zagreb, 28. prosinca 1993.

Predsjednik Republike Hrvatske

**dr. Franjo Tuđman, v. r.**

Odluka, NN 116/1993-2228
## Odluka o razrješenju zamjenika ministra kulturei prosvjete

### NN 116/1993 (30.12.1993.), Odluka o razrješenju zamjenika ministra kulturei prosvjete

# PREDSJEDNIK REPUBLIKE HRVATSKE

Na temelju članka 40. stavka 1. Zakona o sustavu državne uprave ("Narodne
novine", broj 75/93) donosim

## ODLUKU

### o razrješenju zamjenika ministra kulture i prosvjete

Razrješuje se prof. dr SRĐAN LELAS dužnosti zamjenika ministra kulture
i prosvjete, radi odlaska na drugu dužnost. Ova Odluka stupa na snagu danom
donošenja

Broj : PA8-123/ 1 -93.

Zagreb, 23. prosinca 1993.

Predsjednik Republike Hrvatske

**dr. Franjo Tuđman, v. r.**

Odluka, NN 116/1993-2230
## Uredba o izmjeni Zakona o posebnim pristojbamapri uvozu poljoprivrednih i prehrambenih proizvoda

### NN 116/1993 (30.12.1993.), Uredba o izmjeni Zakona o posebnim pristojbamapri uvozu poljoprivrednih i prehrambenih proizvoda

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanjaiz djelokruga Zastupničkog doma Sabora
Republike Hrvatske ("Narodne novine", broj 94/93), Vlada Republike
Hrvatske je na sjednici održanoj 30. prosinca 1993 godine donija

## UREDBU

### o izmjeni Zakona o posebnim pristojbama pri uvozu poljoprivrednih i prehrambenih proizvoda

Članak 1.

U Zakonu o posebnim pristojbama pri uvou poljoprivrednih i prehrambenih
proizvoda ("Narodne novine", broj 53/91) članak 2. mijenja se
i glasi: "Visinu posebne pristojbe udređuje ministar gospodarstva
uz prethodno pribavljeno mišljenje ministra poljoprivrede i šumarstva.
Visina posebne pristojbe određuje se u nominalnom iznosu u visini razlike
između uvozne i domaće cijene. Uvozna cijena je najniža nabavna cijena
na vanjskom tržištu, franco hrvatska granica, uvećana za iznos carina,
drugih uvoznih pristojbi i priznatih uvoznih troškova. Domaća cijena je
najniža cijena kojom se štiti domaća proizvodnja poljoprivrednih i prehrambenih
proizvoda."

Članak 2.

Ova Uredba stupa na snagu danom objave u "Narodnim novinama".

Klasa :331-03/93-01/09

Urbroj : 5030105-93-2

Zagreb, 30. prosinca 1993.

Predsjednik

**Nikica Valentić, v. r**

Uredba, NN 116/1993-2233
## Odluka o izmjeni i dopuni Odluke o ograničenju izvoza određenih proizvoda

### NN 116/1993 (30.12.1993.), Odluka o izmjeni i dopuni Odluke o ograničenju izvoza određenih proizvoda

# VLADA REPUBLIKE HRVATSKE

Na temelju članka 2. Zakona o mjerama ograničenja tržišta i slobodnog
prometa roba i usluga od interesa za cijelu zemlju ("Narodne novine",
br. 53/91 i 26/93), Vlada Republike Hrvatske je na sjednici održanoj 30.
prosinca 1993. godine donijela

## ODLUKU

### o izmjeni i dopuni Odluke o ograničenju izvoza određenih proizvoda

I.

U Odluci o ograničenju izvoza određenih proizvoda ("Narodne novine",
broj 100/93) u točki I. stavku 1. u tarifnoj oznaci 0102.904 riječi "od
200 kg - 320 kg/kom" zamjenjuju se rijećima "od 200 kg - 280
kg/kom" Iza tarifne oznake 0102.904 dodaje se nova tarifna oznaka
koja glasi: "0102.905 junad utovljena, više od 280 do 450 kg - ex.280
- 320 kg".

II.

U točki IX. riječi "do 31. prosinca 1993. godine" zamjenjuju
se riječima "do 28. veljače 1994. godine".

III.

Ova Odluka stupa na snagu danom objave u "Narod:iim novinama".

Klasa:331-02/93-01/06

Urbroj : 5030105-93-6

Zagreb, 30. prosinca 1993.

**Predsjednik Nikica Valentić, v. r.**

Odluka, NN 116/1993-2236
## Odluka o izmjenama Odluke o uvjetima za podizanjerobe koja je pod carinskim nadzorom prije obračuna i naplate carine i drugihopterećenja pri uvozu robe

### NN 116/1993 (30.12.1993.), Odluka o izmjenama Odluke o uvjetima za podizanjerobe koja je pod carinskim nadzorom prije obračuna i naplate carine i drugihopterećenja pri uvozu robe

# VLADA REPUBLIKE HRVATSKE

Na temelju članka 247 Carinskog zakona ("Narodne novine",
br. 53A/91, 33/92, 26/93 i 106/93) Vlada Republike Hrvatske je na sjednici
održanoj 30. prosinca 1993. godine donijela

## ODLUKU

### o izmjenama Odluke o uvjetima za podizanje robe koja je pod carinskim nadzorom prije obračuna i naplate carine i drugih opterećenja pri uvozu robe

I.

U točki IV. stavku 1. Odluke o uvjetima za podizanje robe koja je pod
carinskim nadzorom prije obračuna i naplate carine i drugih opterećenja
pri uvozu robe ("Narodne novine", broj 62/92) riječi "osam
dana" zamjenjuju se riječima "pet dana".

II.

U točki VI. riječi "Služba drušlvenog knjigovodstva Hrvatske"
zamjenjuju se riječima "Zavod za platni promet" u odgovarajućem
padežu.

III.

Ova Odluka stupa na snagu danom objave u "Narodnim novinama",
a primjenjuje se do 30. lipnja 1994. godine.

Klasa:413-04/93-01/13

Urbroj : 5030105-93-4

Zagreb 30 prosinca I993

Predsjednik

**Nikica Valentić, v. r.**

Odluka, NN 116/1993-2237
## Odluka o načinu dostave i sadržaju podataka koji se dostavljaju Međunarodnom monetarnom fondu

### NN 116/1993 (30.12.1993.), Odluka o načinu dostave i sadržaju podataka koji se dostavljaju Međunarodnom monetarnom fondu

# VLADA REPUBLIKE HRVATSKE

Na temelju članka 6. Zakona o prihvačanju članstva Republike Hrvatske
u Međunarodnom monetarnom fondu i drugim međunarodnim financijskim organizacijama
na temelju sukcesije ("Narodne novine", broj 89/92.), Vlada Republike
Hrvatske je na sjednici održanoj 30. prosinca 1993. godine donijela

## ODLUKU

### o načinu dostave i sadržaju podataka koji se dostavljaju Međunarodnom monetarnom fondu

I.

Ministarstvo financija, Državni zavod za statistiki Državni zavod za
makroekonomske analize i prognoze druga nadležna tijela državne uprave
dužni su svakog mjeseca, najkasnije do 5. u mjesecu ili po potrebi, dostaviti
Narodnoj banci Hrvatske statističke podatke koje je Međunarodni monetarni
fond zatražio od Republike Hrvatske i temeljem članka VIII. Odjeljka 5.
Statuta Međunarodnog monetarnog fonda, s Amandmanima ("Narodne novine
-Međunarodni ugovori", broj 3/92.). Podaci se dostavljaju Narodnoj
banci Hrvatske na 1. disketi za IBM kompatibilno osobno računalo i mora
imati slijedeće karakteristike: - veličina diskete 3.5, (750 KB ili 1,44
MB), - tekstovi moraju biti izrađeni u MS WP 5.1, a tabele Lotusu 1-2-3.
Narodna banka Hrvatske dužna je statističke podatke iz stavka 1. ove točke
Odluke, zajedno s podacima iz oblasti statistike platne bilance, te monetarne
i bankarske statistike, u najkraćem roku dostaviti Međunarodnom monetarnom
fondu.

II.

Za točnost podataka iz ove Odluke i njihovu pravodobnu doslavu Međunarodnom
monetarnom fondu odgovorni su čelnici tijela državne uprave i Narodna banka
Hrvatske.

III.

Ova Odluka stupa na snagu sljedećeg dana od dana objave u "Narodnim
novinama".

Klasa : 402-09/93-01/06

Urbroj · 5030105-93-1

Zagreb, 30. prosinca 1993.

Predsjednik

**Nikica Valentić, v. r.**

Odluka, NN 116/1993-2239
## Rješenje o imenovanju pomoćnika ministra kulturei prosvjete

### NN 116/1993 (30.12.1993.), Rješenje o imenovanju pomoćnika ministra kulturei prosvjete

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/82 i 55/92) i članka 44.
stavka 2. Zakona o sustavu državne uprave ("Narodne novine",
broj 75/93), Vlada Republike Hrvatske je na sjednici 23. prosinca 1993.
godine donijela

## RJEŠENJE

### o imenovanju pomoćnika ministra kulture i prosvjete

Imenuje se mr. OLGA LUI pomoćnikom ministra kulture i prosvjete za srednje
školstvo.

Klasa: 080-02/93-04/78

Urbroj : 50304/2-93-01

Zagreb, 23. prosinca 1993.

Predsjednik

**Nikica Valentić, v r.**

Rješenje, NN 116/1993-2243
## Odluka o visini dnevnice za službeno putovanje i visini naknada za korisnike koji se financiraju iz sredstava državnog proračuna

### NN 116/1993 (30.12.1993.), Odluka o visini dnevnice za službeno putovanje i visini naknada za korisnike koji se financiraju iz sredstava državnog proračuna

# ODBOR ZA IZBOR, IMENOVANJA I ADMINISTRATIVNE POSLOVE ZASTUPNIČKOG DOMA SABORA

Na temelju članka 17. Zakona o izvršavanju Državnog proračuna Republike
Hrvatske za 1993. godinu ("Narodne novine", br. 25/93), Odbor
za izbor, imenovanja i administrativne poslove Zastupničkog doma Sabora
Republike Hrtratske, na sjednici 28. prosinca 1993. donio je

## ODLUKU

### o visini dnevnice za službeno putovanje i visini naknada za korisnike koji se financiraju iz sredstava državnog proračuna

I.

Za sve korisnike koji se financiraju iz sredstava državnog proračuna
kojima se ti troškovi priznaju u materijalne troškove, određuje se visina
dnevnice za službeno putovanje i visina naknada koje mogu isplaćivati dužnosnicima
i djelatnicima prema propisima.

II.

Dnevnica za službeno putovanje u zemlji iznosi 83.000 hrvatskih dinara.
Troškovi noćenja, prema priloženom računu, priznaju se u punom iznosu.
Troškovi noćenja u hotelu kategorije "de luxe", prema priloženom
računu, priznaju se do visine cijene noćenja u hotelu"A" kategorije
u istome mjestu.

III.

Naknada troškova odobrenog korištenja automobila u osobnom vlasništvu
u službene svrhe - po prijeđenom kilometru iznosi 1.200 hrvatskih dinara.
Iznimno, kad troškove naknade snosi stranka u postupku, naknada se priznaje
u visini 30% prodajne cijene litre benzina 98 oktana.

IV.

Naknada za povećane stvarne troškove života za rad na terenu preko 30
dana - terenski dodatak, koji isključuje pravo na dnevnicu i naknadu za
odvojeni život od obiteIji, dnevno iznosi 83.000 hrvatskih dinara.

V.

Naknada za odvojeni život od obitelji, koja isključuje pravo na dnevnicu
za obavljanje službenih poslova u mjestu prebivališta obitelji, mjesečno
iznosi 580.000 hrvatskih di nara. Iznimno, naknada za odvojeni život od
obitelji iznosi 50% određene visine naknade kad je korisniku naknade, po
odobrenju nadležnog tijela, osiguran smještaj (u hotelu ili drugdje) na
teret korisnika državnog proračuna.

VI.

Stupanjem na snagu ove odluke prestaje vrijediti Odluka o visini dnevnice
za službeno putovanje i visini naknada za korisnike koji se financiraju
iz sredstava Državnog proračuna ("Narodne novine", br. 106/83).

VII.

Ova odluka stupa na snagu danom objave u "Narodnim novinama".

Klasa: 121-01/93-01/01

Zagreb, 28. prosinca 1993.

Predsjednik Odbora za izbor. imenovanja i administrativne poslove

**Vice Vukojević, v. r.**

Odluka, NN 116/1993-2245
## Pravilnik o iznosu dnevnice za službeno putovanje u inozemstvo koja ne ulazi u dohodak

### NN 116/1993 (30.12.1993.), Pravilnik o iznosu dnevnice za službeno putovanje u inozemstvo koja ne ulazi u dohodak

# MINISTARSTVO FINANCIJA

Na ternelju članka 6. stavak 1. točka 14. Zakona o porezu na dohodak
("Narodne novine", br 109/93) i članka 24. Zakonu o porezu na
dobit ("Narodne novine", br. 109/93), ministar financija donosi

## PRAVILNIK

### o iznosu dnevnice za službeno putovanje u inozemstvo koja ne ulazi u dohodak

Članak 1.

Ovim se Pravilnikom propisuje iznos dnevnice za službeno putovanje u
inozemstvo koji ne ulazi u oporezivi dohodak

Članak 2.

(1) U dohodak u smislu članka 6. slavka 1. točke 14. ne ulazi iznos
dnevnice za službeno putovanje u inozemstvo do visine utvrđene Odlukom
o visini dnevnice za službeno putovanje u inozemstvo za korisnike koji
se financiraju iz sredstava državnog proračuna ("Narodne novine"
br. 73/93).

(2) Iznos dnevnice za službeno putovanje u inozemstvo koja je isplaćena
iznad iznosa iz stavka (1) ovoga članka ulazi u poreznu osnovicu pri utvrđivanju
dohotka od obrta i slobodnih zanimanja u smislu članka 19. stavka (1) točke
5. Zakona o porezu na dohodak.

(3) Dnevnica za službeno putovanje u inozemstvo za obveznike poreza
na dobit isplaćena iznad iznosa iz stavka (1) ovoga članka ulazi u poreznu
osnovicu u smislu članka 6. stavka (1) točke 4. Zakona o porezu na dobit

Članak 3.

Odredbe ovoga Pravilnika odnose se na sve obveznike poreza na dohodak
iz članka 2. Zakona o porezu na dohodak i na sve obveznike poreza na dobit
iz članka 2. Zakona o porezu na dobit

Članak 4.

Ovaj Pravilnik stupa na snagu od dana objave u "Narodnim novinama",
a primjenjuje se od 1. siječnja 1994 godine.

Klasa: 121-02/93-01/01

Urbroj :513-07/93-1

Zagreb, 29. prosinca 1993.

Ministar finacija

**dr. Zoran Jašić v.r.**

Pravilnik, NN 116/1993-2246
## Pravilnik o izmjeni Pravilnika o klasifikaciji,minimalnim uvjetima i kategorizaciji ugostiteljskih objekata

### NN 116/1993 (30.12.1993.), Pravilnik o izmjeni Pravilnika o klasifikaciji,minimalnim uvjetima i kategorizaciji ugostiteljskih objekata

# MINISTARSTVO TURIZMA

Na temelju članka 21. stavka 1. Zakona o ugostiteljskoj djelatnosti
("Narodne novine", br. 28/88, 38/88,16/90 i 44/9), ministar turizma,
uz mišljenje Hrvatske udruge hotelijera i Kamping udruge Hrvatske, donosi

## PRAVILNIK

### o izmjeni Pravilnika o klasifikaciji, minimalnim uvjetima i kategorizaciji ugostiteljskih objekata

Članak 1.

U Pravilniku o klasifikaciji, minimalnim uvjetima i kategorizaciji ugostiteljskih
objekata ("Narodne novine". brcj 87/93), u članku 74. riječi:
"1. siječnja 1994. godine" zamje njuju se riječima: "1.
svibnja 1994. godine".

Članak 2.

Ovaj Pravilnik stupa na snagu danom objave u "Narodnim novinama".

Klasa: 335-01/93-01/140

Urbroj : 529-02/93-0005

Zagreb, 20. prosinca 1993.

Ministar turizma

**mr. Niko Bulić, v.r.**

Pravilnik, NN 116/1993-2247
## Rješenje o određivanju cijene obrazaca, izvadaka i potvrda iz državnih matica

### NN 116/1993 (30.12.1993.), Rješenje o određivanju cijene obrazaca, izvadaka i potvrda iz državnih matica

# MINISTARSTVO UPRAVE

Na temelju članka 53. stavka 2. Zakona o državnim maticama ("Narodne
novine", broj 96/93), ministar uprave donosi

## RJEŠENJE

### o određivanju cijene obrazaca, izvadaka i potvrda iz državnih matica

I.

Na izvatke i potvrde iz državnih matica podnositelj zahtjeva plaća naknadu
u slijedećem iznosu:

1. za Izvadak iz matice rođenih 5.000 HRD

2. za Izvadak iz matice vjenčanih 5.000 HRD

3. za Izvadak iz matice umrlih 5.000 HRD

4. za Rodni list 4.000 HRD

5. za Vjenčani list 4.000 HRD

6. za Smrtni list 4.000 HRD 7. za Potvrdu 3.000 HRD

II.

Sredstva ostvarena plaćanjem naknade za izdane isprave iz točke I. ovog
rješenja prihod su Državnog proračuna.

III.

Ovo rješenje stupa na snagu danom potpisivanja, a primjenjivat će se
od 1. siječnja 1994. godine.

Klasa : 223-01/93-01/37

Urbroj : 515-04-02/1-93-1

Zagreb, 23. prosinca 1993.

Ministar uprave

**Jurica Malčić, v. r.**

Rješenje, NN 116/1993-2248
## Odluka o eskontnoj stopi Narodne banke Hrvatske

### NN 116/1993 (30.12.1993.), Odluka o eskontnoj stopi Narodne banke Hrvatske

# NARODNA BANKA HRVATSKE

Na temelju članka 16. stavak 1. i članka 67. stavak 1. točke 11. Zakona
o Narodnoj banci Hrvatske (" Narodne novine", broj 74/92, 26/93,
i 79/93.), Savjet Narodne banke Hrvatske, na sjednici održanoj 30. prosinca
1993. godine, donio je

## ODLUKU

### o eskontnoj stopi Narodne banke Hrvatske

I.

Eskontna stopa Narodne banke Hrvatske iznosi 1,1% mjesečno.

II.

Danom početka primjene ove odluke, prestaje važiti Odluka o eskontnoj
stopi Narodne banke Hrvatske ("Narodne novine", br. 107/93).

III.

Ova odluka stupa na snagu danom objave u "Narodnim novinama",
a primjenjuje se od 1. siječnja 1994. godine.

O. br. 205/93.

Zagreb, 30. prosinca 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 116/1993-2249
## Odluka o izmjeni Odluke o prestanku važenja Odluke o načinu i uvjetima odobravanja posebnog kredita po štednim ulozima i tekućim računima građana u hrvatskim dinarima

### NN 116/1993 (30.12.1993.), Odluka o izmjeni Odluke o prestanku važenja Odluke o načinu i uvjetima odobravanja posebnog kredita po štednim ulozima i tekućim računima građana u hrvatskim dinarima

# VLADA REPUBLIKE HRVATSKE

Na temelju članka 67. stavka 1. točke 23. Zakona o Narodnoj banci Hrvatske
("Narodne novine", br. 74/92), Savjet Narodne banke Hrvatske
na svojoj sjednici, održanoj 30. prosinca 1993. godine, donio je

## ODLUKU

### o izmjeni Odluke o prestanku važenja Odluke o načinu i uvjetima odobravanja posebnog kredita po štednim ulozima i tekućim računima građana u hrvatskim dinarima

I.

U Odluci o prestanku važenja Odluke o načinu i uvjetima odobravanja
posebnog kredita po štednim ulozima i tekućim računima građana u hrvatskim
dinarima (" Nar-odne novine", broj 62/93 i 74/93) u točki II.
riječi "31 prosinca 1993. godine" zamjenjuju se riječima "31.
ožujka 1994 godine".

II.

Ova odluka stupa na snagu danom objave u "Narodnim novinama".

O. br. 206/93.

Zagreb, 30. prosinca 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v r.**

Odluka, NN 116/1993-2250
## Odluka o dopuni Odluke o uvjetima uz koje se daje odobrenje da se potraživanje u inozemstvu naplati u efektivnom stranom novcu

### NN 116/1993 (30.12.1993.), Odluka o dopuni Odluke o uvjetima uz koje se daje odobrenje da se potraživanje u inozemstvu naplati u efektivnom stranom novcu

# NARODNA BANKA HRVATSKE

Na temelju članka 44. Zakona o osnovama deviznog sustava, deviznog poslovanja
i prometu zlata ("Narodne novine", br. 91A/93) i članka 67 stavak
1. toč. 23) Zakona o Narodnoj banci Hrvatske ("Narodne novine"
br. 74/92, 26/93 i 79/93), Savjet Narodne banke Hrvatske na sjednici održanoj
30. prosinca 1993. godine donio je

## ODLUKU

### o dopuni Odluke o uvjetima uz koje se daje odobrenje da se potraživanje u inozemstvu naplati u efektivnom stranom novcu

I.

U Odluci o uvjetima uz koje se daje odobrenje da se potraživanje u inozemstvu
naplati u efektivnom stranom novcu ("Narodne novine", br.107/93)
dodaju se nove točke IIIa. i IIIb. koje glase: "IIIa. Domaće pravne
osobe koje stranim osobama pružaju ugostiteljsko-turističke usluge (samo
za: usluge noćenja, pansiona, polupansiona i usluge prijevoza), lučke usluge,
usluge pristaništa, usluge marina i aerodromske usluge, mogu navedene usluge
naplatiti u efektivnom stranom novcu. S efektivnim stranim novcem naplaćenim
prema stavku 1. ove točke, domaće pravne osobe postupaju prema točki III.
Odluke o uvjetima uz koje se daje odobrenje da se potraživanje u inozemstvu
naplati u efektivnom stranom novcu ("Narodne novine" br. 107/93).
Domaće pravne osobe koje od stranih osoba naplaćuju usluge iz stavka 1.
ove točke u stranom efektivnom novcu, dužne su ispostavljene fakture držati
izdvojeno za potrebe devizne kontrole."

"IIlb. Odobrenja za naplatu potraživanja u inozemstvu u efektivnom
stranom novcu izdana do 29. studenog 1993. godine, vrijede do isteka roka
naznačenog u rješenju Narodne banke Hrvatske".

II.

Ova udluka stupa na snagu danom objave u "Narodnim novinama".

O. br. 204/93.

Zagreb, 30. prosinca 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 116/1993-2254
## Odluka o dopuni Statuta Republičkog fonda mirovinskogi invalidskog osiguranja radnika Hrvatske

### NN 116/1993 (30.12.1993.), Odluka o dopuni Statuta Republičkog fonda mirovinskogi invalidskog osiguranja radnika Hrvatske

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 184. stavka 2. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 57/89,
40/90, 9/91, 26/93 i 96/93) i članka 6. točke 1. statuta Republičkog fonda
mirovinskog i invalidskog osiguranja radnika Hrvatske ("Narodne novine",
br. 58/90 i 21/92), Upravi odbor Republičkog fonda mirovinskog i invalidskog
osiguranja radnika Hrvatske na sjednici održanoj 16. studenoga 1993. donosi

## ODLUKU

### o dopuni Statuta Republičkog fonda mirovinskog i invalidskog osiguranja radnika Hrvatske

Članak 1.

U Statutu Republičkog fonda mirovinskog i invalidskog osiguranja radnika
Hrvatske ("Narodne novine". br. 58/90 i 21/92) iza članka 43.
dodaje se članak 43a. koji glasi: "Članak 43a. U Statutu Samoupravne
interesne zajednice mirovinskog i invalidskog osiguranja radnika Hrvatske
("Narodne novine", br. 31/83, 53/85, 23/86, 52/86, 32/89, 48/89
i 57/89) članak 50. mijenja se i glasi: Članak 50.

(1) Kada je invalidnost prouzročena bolešću ili povredom izvan rada,
osiguranik stječe pravo na invalidsku mirovinu, ako mu navršeni mirovinski
staž pokriva najmanje jednu trećinu radnog vijeka.

(2) Iznimno od odredbe stavka 1. ovoga članka, osiguranik kod kojega
nastane invalidnost prije navršene 30. godine života stječe pravo na invalidsku
mirovinu, ako mu navršeni mirovinski staž pokriva najmanje jednu četvrtinu
radnog vijeka.

(3) Radni vijek iz st.1. i 2. ovoga članka utvrđuje se prema odredbama
članka 23. stavka 2. ovoga statuta".

Članak 2.

Ova odluka stupa na snagu osmoga dana od dana objave u "Narodnim
novinama".

Klasa: 140-13/93-01/4086

Urbroj : 341-99-01 /93-9

Zagreb, 16. studenoga 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 116/1993-2256
## Odluka o graničnoj svoti najnižega mirovinskog primanja od 1. prosinca 1993.

### NN 116/1993 (30.12.1993.), Odluka o graničnoj svoti najnižega mirovinskog primanja od 1. prosinca 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 92. st. 3. i 4. i članka 232. Zakona o mirovinskom
i invalidskom osiguranju ("Narodne novine", br 26/83 5/86, 42/87,
34/89, 57/89, 40/90, 9/91, 26/93 i 96/63), te članka 6. točke 12. Statuta
Republičkog fonda mirovinskog i invalidskog osiguranja radnika Hrvatske
("Narodne novine", br 58/90 i 21/92), Upravni odbor Republičkog
fonda mirovinskog i invalidskog osiguranja radnika Hrvatske, na sjednici
održanoj 27. prosinca 1993, donosi

## ODLUKU

### o graničnoj svoti najnižega mirovinskog primanja od 1. prosinca 1993.

1. U skladu s Uredbom o utvrdivanju najviših iznosa mase sredstava za
isplatu mirovina ("Narodne novine", broj 93/93) kao granična
svota najnižega mirovinskog primanja, radi određivanja zaštitnog dodatka
uz mirovinu, određuje se od 1. prosinca 1993. svota od 392.266.- HRD.

2. Kao granična svota najnižega mirovinskog primanja, radi određivanja
zaštitnog dodatka uz mirovinu, ostvarenu prema Zakonu o posebnim uvjetima
za stjecanje mirovine radnika zaposlenih u rudnicima ugljena ("Narodne
novine", broj 41/68 i 20/70) i Zakona o posebnim uvjetima za stjecanje
mirovine radnika zaposlenih u rudnicima ugljena na području Republike Hrvatske
("Narodne novine", broj 40/73), određuje se od 1. prosinca 1993.
svota od 515.495.- HRD.

3. Prema graničnoj svoti najnižega mirovinskog primanja iz toč. 1. i
2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1993.

Klasa: 140-13/93-01/4643

Urbroj : 3431-99-01/93-2

Zagreb, 27. prosinca 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 116/1993-2258
## Odluka o visini minimalne mirovine od 1. prosinca1993.

### NN 116/1993 (30.12.1993.), Odluka o visini minimalne mirovine od 1. prosinca1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavka 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90,
9/91, 26/93 i 96/83), te članka 6. točke 12. Statuta Republičkog fonda
mirovinskog i invalidskog osiguranja radnika Hrvatske (" Narodne novine",
br. 58/90 i1/92), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 27. prosinca 1993. donosi

## ODLUKU

### o visini minimalne mirovine od 1. prosinca 1993.

1. U skladu s Uredbom o utvrđivanju najviših iznosa mase sredstava za
isplatu mirovina ("Narodne novine", broj 93/93) minimalna mirovina
od 1. prosinca 1993. iznosi 713 143.- HRD.

2. Nova svota minimalne mirovine odredit će se svim korisnicima mirovine
koji imaju pravo na minimalnu mirovinu, po službenoj dužnosti, bez donošenja
rješenja.

3. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1993.

Klasa: 140-13/93-01/4643

Urbroj - 341-99-01/93-3

Zagreb, 27. prosinca 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 116/1993-2259
## Odluka o usklađivanju doplatka za pomoć i njegu od 1. prosinca 1993.

### NN 116/1993 (30.12.1993.), Odluka o usklađivanju doplatka za pomoć i njegu od 1. prosinca 1993.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 76. stavka 4. i članka 123. Zakona o mirovinskom i
invalidskom osiguranju ("Narodne novine", br. 26/83, 5/86, 42/87,
34/89, 57/89, 40/90, 9/91, 26/93 i 96/93) te članka 6. točke 12. Statuta
Republičkog fonda mirovinskog i invalidskog osiguranja radnika Hrvatske
("Narodne novine", br. 58/90 i 21/92), Upravni odbor Republičkog
fonda mirovinskog i invalidskog osiguranja radnika Hrvatske, na sjednici
održanoj 27. prosinca 1993. donosi

## ODLUKU

### o usklađivanju doplatka za pomoć i njegu od 1. prosinca 1993.

1.a) Puna svota doplatka za pomoć i njegu od 1. prosinca 1993. iznosi
259.223.- HRD. b) Smanjena svota doplatka za pomoć i njegu od 1. prosinca
1993. iznosi 195.370.- HRD.

2. Slijepom korisniku obiteljske mirovine doplatak za pomoć i njegu
pripada u punoj svoti.

3. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju, te korisnika invalidske
ili starosne mirovine, koji je pravo na taj doplatak stekao zbog sljepoće,
doplatak za pomoć i njegu od 1. prosinca 1993. iznosi 324.384. - HRD.

4. U skladu s odredbama iz toč.1. do 3. ove odluke, odredit će se, po
službenoj dužnosti, bez donošenja rješenja, pripadajuća nova svota doplatka
za pomoć i njegu svim korisnicima koji imaju pravo na taj doplatak na dan
1. prosinca 1993. ili su to pravo ostvarili nakon toga dana.

5. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1993.

Klasa: 140-13/93-01/4643

Urbroj : 341-99-01/93-6

Zagreb, 27. prosinca 1993.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 116/1993-2262
## Odluka o dopuni Statuta Republičkog fonda mirovinskogi invalidskog osiguranja samostalnih privrednika Hrvatske

### NN 116/1993 (30.12.1993.), Odluka o dopuni Statuta Republičkog fonda mirovinskogi invalidskog osiguranja samostalnih privrednika Hrvatske

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 184. stavka 2. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 57/89,
40/80, 9/91, 26/83 i 86/93) i članka 6. točke 1. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 58/90 i 21/92), Upravni odbor Republičkog fonda mirovinskog
i invalidskog osiguranja samostalnih privrednika Hrvatske na sjednici održanoj
16. studenoga 1993, donosi

## ODLUKU

### o dopuni Statuta Republičkog fonda mirovinskog i invalidskog osiguranja samostalnih privrednika Hrvatske

Članak 1.

U Statutu Republičkog fonda mirovinskog i invalidskog osiguranja samostalnih
privrednika Hrvatske ("Narodne novine", br. 58/90 i 21/92) iza
članka 35. dodaje se članak 35a. koji glasi: "Članak 35a. U Statutu
Samoupravne interesne zajednice mirovinskog i invalidskog osiguranja samostalnih
zanatlija, ugostitelja i prijevoznika ("Narodne novine", broj
17/90) članak 46. mijenja se i glasi: "Članak 46 (1) Kada je invalidnost
prouzročena bolešću ili povredom izvan posla, osiguranik iz članka 12.
ovoga statuta stječe pravo na invalidsku mirovinu, ako mu navršeni mirovinski
staž pokriva najmanje jednu trećinu radnog vijeka. (2) Iznimno od odredbe
stavka 1. ovoga članka, osiguranik kod kojega nastane invalidnost prije
navršene 30. godine života stječe pravo na invalidsku mirovinu, ako mu
navršeni mirovinski staž pokriva najmanje jednu četvrtinu radnog vijeka.
(3) Radni vijek iz st.1. i 2. ovoga članka utvrđuje se prema odredbama
članka 35. ovoga statuta".

Članak 2.

Ova odluka stupa na snagu osmoga dana od dana objave u "Narodnim
novinama".

Klasa: 142-13/93-01/4088

Urbroj : 342-99-01 /93-6

Zagreb, 16. studenoga 1993.

Predsjednik Upravnog odbora Republičkog fonda

mirovinskog i invalidskog osiguranja samostalnih prvirednika
Hrvatske

**dr. Stjepan Blažinkov, v. r.**

Odluka, NN 116/1993-2265
## Odluka o usklađivanju doplatka za pomoć i njegu od 1. prosinca 1993.

### NN 116/1993 (30.12.1993.), Odluka o usklađivanju doplatka za pomoć i njegu od 1. prosinca 1993.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na temelju članka 76. stavka 4. i članka 123. Zakona o mirovinskom i
invalidskom osiguranju ("Narodne novine", br. 26/83, 5/86, 42/87,
34/89, 57/89, 40/90, 9/91, 26/93 i 96/93) te članka 6. točke 13. Statuta
Republičkog fonda mirovinskog i invalidskog osiguranja samostalnih privrednika
Hrvatske ("Narodne novine", br. 58/90 i 21/92), Upravni odbor
Republičkog fonda mirovinskog i invalidskog osiguranja samostalnih privrednika
Hrvatske na sjednici održanoj 27. prosinca 1993. donosi

## ODLUKU

### o usklađivanju doplatka za pomoć i njegu od 1. prosinca 1993.

1.a) Puna svota doplatka za pomoć i njegu od 1. prosinca 1993. iznosi
214.962.- HRD. b) Smanjena svota doplatka za pomoć i njegu od 1. prosinca
1993. iznosi 161.222.- HRD.

2. Slijepom korisniku obiteljske mirovine doplatak za pomoć i njegu
pripada u punoj svoti.

3. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskom osiguranju doplatak za pomoć i njegu
od 1. prosinca 1993. iznosi 268.703.- HRD.

5. U skladu s odredbama iz toč.1. do 3. ove odluke, odredit će se po
službenoj dužnosti, bez donošenja rješenja pripadajuća nova svota doplatka
za pomoć i njegu svim korisnic:ima koji imaju pravo na taj doplatak na
dan 1. prosinca 1993. iIi su to pravo ostvarili nakon toga dana.

6. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1993.

Klasa 142-13/93-01/4645

Urbroj: 342-99-01/93-5

Zagreb, 27. prosinca 1993.

Predsjednik Upravnog odbora Republičkog fonda

mirovinskog i invalidskog osiguranja samostalnih privrednika
Hrvatske

**dr. Stjepan Blažinkov, v. r.**

Odluka, NN 116/1993-2270
## Odluka o stopi i osnovici za plaćanje doprinosa Hrvatskoj gospodarskoj komori za 1994.

### NN 116/1993 (30.12.1993.), Odluka o stopi i osnovici za plaćanje doprinosa Hrvatskoj gospodarskoj komori za 1994.

# HRVATSKA GOSPODARSKA KOMORA

Na temelju članka 21. točka 1. alineja 6. Statuta Hrvatske gospodarske
komore ("Narodne novine", broj 56/91, 10 i 115/93), Skupština
Hrvatske gospodarske komore na 5. sjednici održanoj 22. prosinca 1993.
donosi

## ODLUKU

### o stopi i osnovici za plaćanje doprinosa Hrvatskoj gospodarskoj komori za 1994.

Članak 1.

Ovom odlukom utvrđuje se stopa i osnovica za plaćanje doprinosa Hrvatskoj
gospodarskoj komori za 1994. Doprinos plaćaju: 1. poduzeća, banke i druge
financijske organizacije, organizacije za osiguranje i reosiguranje i zadruge
(u daljnjem tekstu: obveznici doprinosa); 2. Savez udruženja Hrvatskih
obrtnika.

Članak 2.

Obveznici doprinosa plaćaju doprinos po stopi od 0,4%.

Članak 3.

Obveznici doprinosa za koje je u članku 2. ove odluke utvrđena stopa
obračunavaju doprinos primjenom te stope na osnovicu koju čine ostvarene
plaće i naknade, a mjesečne iznose doprinosa uplaćuju na račun broj: 30102-637-3567
- Hrvatska gospodarska komora - kod Zavoda za platni promet, na dan uplate
doprinosa iz plaća. Plaća u smislu ove odluke je plaća koja se sastoji
od plaće ostvarene u skladu s propisima o radu uvećana za zakonom propisane
obveze iz plaća. Obveznici doprinosa koji nemaju iskazane obračunate i
isplaćene plaće, a iskazuju prihod uplaćuju 0,10% od ostvarenog prihoda.
Uplata se vrši posljednjeg dana mjeseca za tekući mjesec, na račun iz stavka
1. ovog članka

Članak 4.

Savez udruženja hrvatskih obrtnika plaća doprinos po stopi od 10% do
stupanja na snagu Zakona o obrtu, a osnovica je prihod koji ostvari od
doprinosa svojih članica.

Članak 5.

Nadzor nad naplatom doprinosa obavlja Zavod za platni promet.

Članak 6.

Ova odluka stupa na snagu danom objave u "Narodnim novinama",
a primjenjuje se od 1. siječnja 1994.

Broj : I-55-372/6-1993

Zagreb, 21. prosinca 1993.

Predsjednik

**Mladen Vedriš, mr. oec., v. r.**

Odluka, NN 116/1993-2272
## Indeks cijena na malo u Republici Hrvatskoju prosincu 1993. godine

### NN 116/1993 (30.12.1993.), Indeks cijena na malo u Republici Hrvatskoju prosincu 1993. godine

# OBJAVE

Državni zavod za stalistiku Republike Hrvatske objavljuje

## INDEKS

### cijena na malo u Republici Hrvatskoj u prosincu 1993. godine

Indeks cijena na malo u Republici Hrvatskoj u prosincu 1993. godine
iznosi 99,5.

Klasa:957-04/93-01/69

Urbroj : 555-05-04-93-01/69

Zagreb, 30. prosinca 1993.

Ravnatelj

**dr. Jakov Gelo, v. r.**

Ostalo, NN 116/1993-2273
## Koeficijenti rasta proizvođačkih cijena industrijskih proizvoda za 1993. godinu

### NN 116/1993 (30.12.1993.), Koeficijenti rasta proizvođačkih cijena industrijskih proizvoda za 1993. godinu

# DRŽAVNI ZAVOD ZA STATISTIKU

Na temelju članka 11. Uredbe o revalorizaciji ("Narodne novine",
br. 110/93), Državni zavod za statistiku objavljuje

## KOEFICIJENTE

### rasta proizvođačkih cijena industrijskih proizvoda za 1993. godinu

```
                I       II.     III.    IV.     V.      Vl.     VII.    VIII    IX.     X.      XI.     XII.
1.Mjesečni koeficijent
rasta proizvođačkih
cijena indus-
trijskih proizvoda      0.295 0.254 0,338 0,276 0.269 0,301 0,247 0,232 0,378 0,291 -0,046 -0,015
2.Koeficijent rasta
proizvođačkih cijena
industrijskih proizvoda
od početka godine
do kraja mjeseca        0,295 0,623 1,172 1,772 2,517 3,577 4,709 6,033 8,693 1,511 10,934 10,756
3.Koeficijent rasta
proizođačkih cijena
industrijskih proizvoda
od početka mjeseca
do kraja obračunskog
razdoblja               10,756 8,081 6,242 4,412 3,241 2,342 1,568 1,059 0,672 0,213 -0,060 -0,015
```

Ravnatelj

**dr. Jakov Gelo, v. r.**

Ostalo, NN 116/1993-2274